钦定古今图书集成/明伦汇编/官常典/第756卷 > 杨储𨱅
## 钦定古今图书集成/明伦汇编/官常典/第756卷 > 杨储𨱅

按《钜鹿县志》：“储𨱅，邑庠生，业崇儒，性任侠。崇祯末，流
贼焚掠邨落，举无宁宇，咸推以为统练，上台遂委以
守备职衔。贼攻信家楼，储𨱅往救，贼众我寡，乡兵败
溃，转战殿后，身被数创，手犹格斗，因眯目遂至丧元，
时年仅三十。事闻于顺广兵备道悼而批之云：‘青衿
义勇，夙储熊虎之材；赤社保安，甘死孤鲐之厄。抛孀’”
慈而无倚，遗孤穉以谁怜？碧血飞燐，春闺入梦，桑梓
失干城之卫，旄倪悲原隰之求。应给《藐孤杨》黄阁武
生札付，永免一户之杂徭，以作群黎之正气。